2009D0563 — ET — 17.11.2015 — 003.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI OTSUS, 9. juuli 2009, millega kehtestatakse jalatsitele ühenduse ökomärgise andmise ökoloogilised kriteeriumid (teatavaks tehtud numbri K(2009) 5612 all) (EMPs kohaldatav tekst) (2009/563/EÜ) (ELT L 196 28.7.2009, lk 27)

Muudetud:









▼B

KOMISJONI OTSUS,

9. juuli 2009,

millega kehtestatakse jalatsitele ühenduse ökomärgise andmise ökoloogilised kriteeriumid

(teatavaks tehtud numbri K(2009) 5612 all)

(EMPs kohaldatav tekst)

(2009/563/EÜ)







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 17. juuli 2000. aasta määrust (EÜ) nr 1980/2000 ühenduse muudetud ökomärgise andmise süsteemi kohta, ( 1 ) eriti selle artikli 6 lõike 1 teist lõiku, olles nõu pidanud Euroopa Liidu Ökomärgise Komisjoniga ning arvestades järgmist: (1) Määruse (EÜ) nr 1980/2000 alusel võib ühenduse ökomärgise anda tootele, mille omadused võimaldavad sellel märkimisväärselt kaasa aidata esmatähtsate keskkonnaaspektide parandamisele. (2) Määruses (EÜ) nr 1980/2000 on sätestatud, et ökomärgise andmise erikriteeriumid, mis on koostatud Euroopa Liidu Ökomärgise Komisjoni väljatöötatud kriteeriumide alusel, kehtestatakse tooterühmade kaupa. (3) Lisaks on kõnealuses määruses sätestatud, et ökomärgise andmise kriteeriumid ning nendega seotud hindamis- ja kontrollinõuded vaadatakse läbi aegsasti enne iga tooterühma kriteeriumide kehtivusaja lõppu. (4) Määruse (EÜ) nr 1980/2000 kohaselt on õigel ajal läbi vaadatud ökokriteeriumid ning nendega seotud hindamis- ja kontrollinõuded, mis on kehtestatud komisjoni 18. märtsi 2002. aasta otsusega 2002/231/EÜ, millega kehtestatakse jalatsitele ühenduse ökomärgise andmise ökoloogilised kriteeriumid ja muudetakse otsust 1999/179/EÜ ( 2 ). Kõnealused ökoloogilised kriteeriumid ning nendega seotud hindamis- ja kontrollinõuded kehtivad kuni 31. märtsini 2010. (5) Kõnealuse läbivaatamise alusel ning teaduse ja turu arengut arvestades on asjakohane muuta tooterühma määratlust ning kehtestada uued ökoloogilised kriteeriumid. (6) Ökoloogilised kriteeriumid, samuti nendega seotud hindamis- ja kontrollinõuded, peaksid kehtima neli aastat alates käesoleva otsuse vastuvõtmise kuupäevast. (7) Otsus 2002/231/EÜ tuleks seetõttu asendada. (8) Tootjate jaoks, kelle toodetele on antud jalatsite ökomärgis vastavalt otsuses 2002/231/EÜ sätestatud kriteeriumidele, tuleks ette näha üleminekuperiood, et neil oleks piisavalt aega viia oma tooted vastavusse läbivaadatud kriteeriumide ja nõuetega. Samuti tuleks lubada tootjatel esitada taotlusi vastavalt otsuses 2002/231/EÜ või käesolevas otsuses sätestatud kriteeriumidele kuni otsuse 2002/231/EÜ kehtivusaja lõpuni. (9) Käesoleva otsusega ette nähtud meetmed on kooskõlas määruse (EÜ) nr 1980/2000 artikli 17 alusel moodustatud komitee arvamusega, ning arvestades järgmist: ON VASTU VÕTNUD KÄESOLEVA OTSUSE:







Artikkel 1

Tooterühma „jalatsid” kuuluvad kõik maapinnaga kokkupuutuvad kinnitatud välistallaga riietusesemed, mis on ette nähtud jalgade kaitsmiseks või katmiseks. Jalatsitel ei tohi olla elektrilisi ega elektroonilisi osi.

Artikkel 2

Jalatsite tooterühma kuuluvatele toodetele ühenduse ökomärgise andmiseks määruse (EÜ) nr 1980/2000 alusel (edaspidi „ökomärgis”) peavad jalatsid vastama käesoleva otsuse lisas sätestatud kriteeriumidele.

▼M3

Artikkel 3

Tooterühmale „jalatsid” kehtestatud ökoloogilised kriteeriumid ja nende kriteeriumidega seotud hindamis- ja kontrollinõuded kehtivad kuni 31. detsembrini 2016.

▼B

Artikkel 4

Tooterühmale „jalatsid” antakse halduseesmärkidel koodnumber „017”.

Artikkel 5

Otsus 2002/231/EÜ tunnistatakse kehtetuks.

Artikkel 6

1. Jalatsite tooterühma kuuluvale tootele ühenduse ökomärgise andmise taotlust, mis on esitatud enne käesoleva otsuse vastuvõtmise kuupäeva, hinnatakse vastavalt otsuses 2002/231/EÜ sätestatud tingimustele.

2. Jalatsite tooterühma kuuluvale tootele ühenduse ökomärgise andmise taotlus, mis on esitatud pärast käesoleva otsuse vastuvõtmise kuupäeva, kuid hiljemalt 31. märtsiks 2010, võib olla koostatud otsuses 2002/231/EÜ või käesolevas otsuses sätestatud kriteeriumide alusel.

Kõnealust taotlust hinnatakse vastavalt kriteeriumidele, mille alusel taotlus on koostatud.

3. Ökomärgist, mis on antud vastavalt otsuses 2002/231/EÜ esitatud kriteeriumidele hinnatud taotluse alusel, võib kasutada kuni 12 kuud alates käesoleva otsuse vastuvõtmise kuupäevast.

Artikkel 7

Käesolev otsus on adresseeritud liikmesriikidele.









LISA

RAAMISTIK

Kriteeriumide eesmärk

Käesolevate kriteeriumide eesmärk on eelkõige järgmine:

— piirata mürgiste jääkide hulka;

— piirata lenduvate orgaaniliste ühendite heidet;

— edendada vastupidavamate toodete valmistamist.

Kriteeriumid on kehtestatud tasemel, mis soodustab märgiste andmist väiksema keskkonnamõjuga jalatsitele.

Hindamis- ja kontrollinõuded

Iga kriteeriumi puhul on esitatud üksikasjalikud hindamis- ja kontrollinõuded.

Vajaduse korral võib kasutada ka muid katsemeetodeid kui need, mis on osutatud iga kriteeriumi puhul, tingimusel et kõnealuste meetodite samaväärsust on kinnitanud taotlust hindav pädev asutus.

Funktsionaalne üksus on üks paar jalatseid. Nõuded põhinevad jalatsitel suurusnumbriga 40 prantsuse skaalas. Lastejalatsite puhul kohaldatakse nõudeid jalatsite suhtes suurusnumbriga 32 prantsuse skaalas (või suurima suurusnumbriga jalatsite suhtes, kui suurim suurusnumber on alla 32 prantsuse skaalas).

Kriteeriumide kohaldamisel ei võeta arvesse jalatsipealse osi, mis kaaluvad vähem kui 3 % kogu pealsest. Kriteeriumide kohaldamisel ei võeta arvesse jalatsitalla osi, mis kaaluvad vähem kui 3 % kogu välistallast.

Vajaduse korral võivad pädevad asutused nõuda tõendavaid dokumente ja teha sõltumatuid kontrolle.

Pädevatel asutustel soovitatakse taotluste hindamisel ja kriteeriumidele vastavuse kontrollimisel võtta arvesse tunnustatud keskkonnajuhtimissüsteemide, nagu EMAS või standardi ISO 14001 rakendamist (märkus: kõnealuste juhtimissüsteemide rakendamist ei nõuta).

KRITEERIUMID

1. Lõpptootes leiduvad ohtlikud ained

a) Nahast valmistatud jalatsite puhul ei sisalda lõpptoode kroomi (IV). Hindamine ja kontroll: taotleja ja/või tema tarnijad esitavad katsearuande; katsetamisel on kasutatud katsemeetodit EN ISO 17075 (avastamispiir 3 ppm). Proovi ettevalmistamisel tuleb järgida standardit EN ISO 4044. (Märkus: teatavate värvitud nahkade analüüsimisel võib segavate lisandite tõttu esineda mõõtmisraskusi.)

b) Toote kokkupanekul või lõpptootes kasutatud materjalid ei sisalda arseeni, kaadmiumi ega pliid. Hindamine ja kontroll: taotleja ja/või tema tarnijad esitavad katsearuande; katsetamisel on kasutatud ühte järgmistest EN 14602 katsemeetoditest: — toote kokkupanekul kasutatavate materjalide katsetamine. Lõpptoote valmistamisel kasutatavad materjalid ei sisalda kriteeriumis sätestatud aineid avastataval määral; — lõpptoote katsetamine. Jalatsipealse või talla osad ei sisalda pärast nende eraldamist ja täielikku peenestamist kõnealuses kriteeriumis sätestatud aineid avastataval määral. Nahktoodete proovide ettevalmistamisel järgitakse standardit EN ISO 4044.

c) Vaba ja hüdrolüüsitud formaldehüüdi sisaldus jalatsite osades ei ületa järgmisi piirmäärasid: — tekstiil : ei ole avastatav; — nahk : 150 ppm. Hindamine ja kontroll: taotleja ja/või tema tarnijad esitavad katsearuande; katsetamisel on kasutatud järgmisi katsemeetodeid: tekstiilmaterjalid: EN ISO 14 184–1 (avastamispiir 20 ppm); nahk: EN/ISO 17 226–1 või 2.

2. Veetarbimise vähendamine (üksnes toornahkade parkimise puhul)

Toornahkade ( 3 ) parkimisel ei ületa veetarbimine järgmisi piirmäärasid:

— hide : 35 m3/t;

— skin : 55 m3/t.

Hindamine ja kontroll: taotleja ja/või tema tarnijad esitavad asjakohased dokumendid selle kohta, et kõnealuseid piirmäärasid ei ole ületatud.

3. Materjali tootmisel tekkivad heited

a) Kui nahaparklate ja tekstiilitööstuse reovesi suunatakse otse puhtasse vette, ei ületa väljalastud vee keemiline hapnikutarve (KHT) 250 mg liitri vee kohta. Kui nahaparklate reovesi suunatakse haldusüksuse reoveepuhastisse, ei kohaldata eespool nimetatud kriteeriumi, kui on võimalik tõendada järgmist: — asjaomasele nahaparklale on antud luba reovee suunamiseks asula reoveepuhastisse ning — asjaomane asula reoveepuhasti on kasutusel ja töödeldud vesi suunatakse puhta vee süsteemi kooskõlas ühenduse miinimumnõuetega vastavalt nõukogu direktiivile 91/271/EMÜ ( 4 ). Hindamine ja kontroll: taotleja esitab katsearuande ning täiendavad andmed; katsetamisel on kasutatud katsemeetodit KHT: ISO 6060 „Vee kvaliteet, keemilise hapnikutarbe määramine”. Kui reovesi suunatakse asula reoveepuhastisse, tuleb esitada asjakohaselt ametiasutuselt saadud dokumendid, millega tõendatakse, et reovee kõnealune suunamine on lubatud ning et asjaomane asula reoveepuhasti on kasutusel ja vastab direktiivis 91/271/EMÜ sätestatud miinimumnõuetele.

b) Nahaparklate reovee kroom(III)-sisaldus on pärast puhastamist alla 1 mg/l. Hindamine ja kontroll: taotleja esitab katsearuande ning täiendavad andmed; katsetamisel on kasutatud järgmisi katsemeetodeid: Cr puhul ISO 917 või EN 1233 või EN ISO 11885.

4. Ohtlike ainete kasutamine (kuni ostmiseni)

a) Pentaklorofenooli (PCP), tetraklorofenooli (TCP) ega nende sooli ja estreid ei kasutata. Hindamine ja kontroll: taotleja ja/või tema tarnijad esitavad deklaratsiooni selle kohta, et materjalid ei sisalda kõnealuseid klorofenoole, ning katsearuande; katsetamisel on kasutatud järgmisi katsemeetodeid: nahk – EN ISO 17070 (avastamispiir 0,1 ppm); tekstiil – XP ISO 17070 (avastamispiir 0,05 ppm).

b) Ei kasutata asovärve, millest võivad lagunemisel moodustuda järgmised aromaatsed amiinid: 4-aminodifenüül (92–67-1) bensidiin (92–87-5) 4-kloro-o-toluidiin (95–69-2) 2-naftüülamiin (91–59-8) o-aminoasotolueen (97–56-3) 2-amino-4-nitrotolueen (99–55-8) p-kloroaniliin (106–47-8) 2,4-diaminoanisool (615–05-4) 4,4’-diaminodifenüülmetaan (101–77-9) 3,3’-diklorobensidiin (91–94-1) 3,3’-dimetoksübensidiin (119–90-4) 3,3’-dimetüülbensidiin (119–93-7) 3,3’-dimetüül-4,4diaminodifenüülmetaan (838–88-0) p-kresidiin (120–71-8) 4,4’-metüleen-bis-(2-kloroaniliin) (101–14-4) 4,4’-oksüdianiliin (101–80-4) 4,4’-tiodianiliin (139–65-1) o-toluidiin (95–53-4) 2,4-diaminotolueen (95–80-7) 2,4,5-trimetüülaniliin (137–17-7) 4-aminoasobenseen (60–09-3) o-anisidiin (90–04-0) Hindamine ja kontroll: taotleja ja/või tema tarnijad esitavad deklaratsiooni selle kohta, et kõnealuseid asovärve ei ole kasutatud. Juhul kui deklaratsiooni tuleb tõendada, kasutatakse järgmisi katsemeetodeid: nahk – CEN ISO TS 17234; tekstiil – EN 14362 1 või 2. Tekstiilmaterjalid: piirmäär 30 ppm (märkus: 4-aminoasobenseeni puhul on võimalik saada valepositiivseid tulemusi, seepärast on soovitatav tulemusi kontrollida). Nahk: piirmäär 30 ppm (märkus: 4-aminoasobenseeni, 4-aminodifenüüli ja 2-naftüülamiini puhul on võimalik saada valepositiivseid tulemusi, seepärast on soovitatav tulemusi kontrollida).

c) Kummis ei esine avastataval määral järgmisi N-nitrosoamiine: N-nitrosodimetüülamiin (NDMA), N-nitrosodietüülamiin (NDEA), N-nitrosodipropüülamiin (NDPA), N-nitrosodibutüülamiin (NDBA), N-nitrosopiperidiin (NPIP), N-nitrosopürrolidiin (NPYR), N-nitrosomorfoliin (NMOR), N-nitroso N-metüül N-fenüülamiin (NMPhA), N-nitroso N-etüül N-fenüülamiin (NEPhA). Hindamine ja kontroll: taotleja esitab katsearuande; katsetamisel on kasutatud katsemeetodit EN 12868 (1999-12) või EN 14602.

d) Nahk-, kummi- ja tekstiilosade koostises ei kasutata C10-C13-kloroalkaane. Hindamine ja kontroll: taotleja ja/või tema tarnijad esitavad deklaratsiooni selle kohta, et kõnealuseid kloroalkaane ei ole kasutatud.

e) Kasutada ei tohi värvaineid, mis vastavad kriteeriumidele, mille alusel võib neid klassifitseerida kantserogeenseks, mutageenseks, reproduktiivtoksiliseks või keskkonnaohtlikuks ning millele on omistatud riskilause R40, R45, R49, R50, R51, R52, R53, R60, R61, R62, R63 või R68 (või nende kombinatsioon). (Ainete klassifitseerimiseeskirjad vastavalt nõukogu direktiivile 67/548/EMÜ ( 5 ) või Euroopa Parlamendi ja nõukogu direktiivile 1999/45/EÜ) ( 6 ). Alternatiivina võib kaaluda klassifitseerimist vastavalt Euroopa Parlamendi ja nõukogu määrusele (EÜ) nr 1272/2008 ( 7 ). Sel juhul ei tohi toormaterjalidele lisada aineid või valmistisi, millele on omistatud või võidakse taotlemise ajal omistada järgmised ohulaused (või nende kombinatsioon): H351, H350, H350i, H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df, H341. Hindamine ja kontroll: taotleja esitab deklaratsiooni selle kohta, et kõnealuseid värvaineid ei ole kasutatud.

f) Alküülfenooletoksülaati (APE) ja perfluorooktaansulfonaati (PFOS) ei kasutata. Hindamine ja kontroll: taotleja esitab deklaratsiooni selle kohta, et kõnealuseid aineid ei ole kasutatud.

g) Kasutada ei tohi värvaineid, mis vastavad kriteeriumidele, mille alusel võib neid klassifitseerida naha tundlikkust põhjustavaks aineks (R43). (Ainete klassifitseerimise eeskirjad vastavalt direktiivile 67/548/EMÜ või direktiivile 1999/45/EÜ). Alternatiivina võib kaaluda klassifitseerimist vastavalt määrusele (EÜ) nr 1272/2008. Sel juhul ei tohi toormaterjalidele lisada aineid ega valmistisi, millele on omistatud või võidakse taotlemise ajal omistada ohulause H317. Hindamine ja kontroll: taotleja esitab deklaratsiooni selle kohta, et kõnealuseid värvaineid ei ole kasutatud.

h) Ftalaadid: tootes võib vajaduse korral kasutada ainult selliseid ftalaate, mille riski on taotlemise hetkeks hinnatud ning millele ei ole omistatud riskilauset R60, R61, R62, R50, R51, R52, R53, R50/53, R51/53 või R52/53 (või nende kombinatsiooni) vastavalt direktiivile 67/548/EMÜ. Lisaks ei tohi tootes kasutada di-n-oktüül ftalaate (DNOP), diisononüülftalaate (DINP) ega diisodetsüülftalaate (DIDP). Hindamine ja kontroll: taotleja esitab deklaratsiooni kõnealusele kriteeriumile vastavuse kohta.

i) Biotsiidid: kasutada võib üksnes selliseid biotsiide, mis sisaldavad Euroopa Parlamendi ja nõukogu direktiivi 98/8/EÜ ( 8 ) IA lisas loetletud biotsiidseid toimeaineid ning mida on lubatud kasutada jalatsites. Hindamine ja kontroll: taotleja esitab deklaratsiooni kõnealuse kriteeriumi nõuete täitmise kohta ning kasutatud biotsiidide nimekirja.

5. Lenduvate orgaaniliste ühendite kasutamine jalatsite lõplikul kokkupanekul

Lenduv orgaaniline ühend on orgaaniline ühend, mille aururõhk temperatuuril 293,15 K on vähemalt 0,01 kPa või millel on vastav lenduvus teatavates kasutustingimustes.

Jalatsite lõpptootmisel ei ületa kasutatud lenduvate orgaaniliste ühendite üldkogus keskmiselt 20 grammi jalatsipaari kohta.

Hindamine ja kontroll: taotleja esitab jalatsite lõpptootmisel kasutatud lenduvate orgaaniliste ühendite üldkoguse arvutused, tõendavad andmed, katsetulemused ja vajalikud dokumendid, kusjuures arvutused tehakse standardi EN 14602 kohaselt. (Märkida tuleb vähemalt viimase kuue kuu jooksul ostetud naha, liimide ja viimistlusainete ning toodetud jalatsite andmed.)

6. Energiatarbimine

Deklareeritakse energiatarbimine tootmisetapil.

Hindamine ja kontroll: taotlejal palutakse esitada asjakohane teave vastavalt tehnilisele liitele A1.

7. Lõpptoote pakendamine

Kui jalatsite lõpp-pakendamiseks kasutatakse pappkarpe, peavad pappkarbid olema valmistatud 100 % ulatuses ringlussevõetud materjalist. Kui jalatsite lõpp-pakendamiseks kasutatakse plastikkotte, peavad plastikkotid olema valmistatud vähemalt 75 % ulatuses ringlussevõetud materjalist või olema biolagunevad või kompostitavad kooskõlas standardis EN 13432 ( 9 ) sätestatud määratlustega.

Hindamine ja kontroll: taotlusele lisatakse toote pakendi näidis ja deklaratsioon kõnealusele kriteeriumile vastavuse kohta. Kõnealust kriteeriumi kohaldatakse üksnes Euroopa Parlamendi ja nõukogu direktiivis 94/62/EÜ ( 10 ) määratletud esmase pakendi suhtes.

8. Pakendil esitatav teave

a) Kasutusjuhend

Tootele lisatakse järgmine (või samaväärne) tekst:

„Neid jalatseid on töödeldud veekindluse suurendamiseks ning nad ei vaja lisatöötlemist.” (Seda kriteeriumi kohaldatakse üksnes veekindlaks töödeldud jalatsite puhul.)

„Võimaluse korral ärge visake oma jalatseid ära, vaid laske need parandada. Selline toimimisviis on keskkonnasõbralikum.”

„Kasutage jalatsite kõrvaldamiseks sobivaid kohalikke ringlussevõtukäitisi, kui need on olemas.”

b) Teave ökomärgise kohta

Pakendile lisatakse järgmine (või samaväärne) tekst:

„Üksikasjalikum teave ELi ökomärgise veebilehel: http://www.ecolabel.eu”.

c) Teave tarbijatele

Pakendile tuleks lisada teabekast, milles taotleja selgitab oma keskkonnasäästlikku lähenemisviisi.

Hindamine ja kontroll: taotleja esitab toote pakendi näidise ja tootele lisatud teabe näidise ning deklaratsiooni kõnealuse kriteeriumi igale osale vastavuse kohta.

9. Ökomärgisel esitatav teave

Ökomärgise 2. lahtris on järgmine tekst:

— õhku ja vett vähe saastav;

— kasutatud on vähe kahjulikke aineid.

Hindamine ja kontroll: taotleja esitab toote pakendi näidise, millel on ökomärgis, ja deklaratsiooni kõnealusele kriteeriumile vastavuse kohta.

10. Kasutusaega mõjutavad parameetrid

Töö- ja kaitsejalatsitel on EÜ vastavusmärk vastavalt nõukogu direktiivile 89/686/EMÜ ( 11 ).

Kõik muud jalatsid vastavad allpool esitatud tabelis sätestatud nõuetele.

Hindamine ja kontroll: taotleja esitab allpool esitatud tabelis märgitud parameetritele vastava katsearuande; katsetamisel on kasutatud järgmisi katsemeetodeid:

— EN 13512: jalatsipealse paindumiskindlus;

— EN 13571 jalatsipealse rebimistugevus;

— EN 17707: välistalla paindumiskindlus;

— EN 12770: välistalla kulumiskindlus;

— EN 17708: talla kinnitumise tugevus;

— EN 12771: välistalla rebenemistugevus;

— EN ISO 17700: jalatsipealsete ja -voodrite ning jalatsi sisesokkide värvikindlus hõõrdumisele.







Üldkasutatavad spordijalatsid Koolijalatsid Vabaajajalatsid Meeste tänavajalatsid Soojustatud jalatsid Naiste tänavajalatsid Moejalatsid Lastejalatsid Toajalatsid Jalatsipealse paindumiskindlus: (tuhanded painutustsüklid, nähtavate kahjustusteta) Kuivad = 100 Märjad = 20 Kuivad = 100 Märjad = 20 Kuivad = 80 Märjad = 20 Kuivad = 80 Märjad = 20 Kuivad = 100 Märjad = 20 – 20° = 30 Kuivad = 50 Märjad = 10 Kuivad = 15 Kuivad = 15 Kuivad = 15 Jalatsipealse rebimistugevus:(keskmine rebimisjõud, N) Nahk ≥ 80 ≥ 60 ≥ 60 ≥ 60 ≥ 60 ≥ 40 ≥ 30 ≥ 30 ≥ 30 Muud materjalid ≥ 40 ≥ 40 ≥ 40 ≥ 40 ≥ 40 ≥ 40 ≥ 30 ≥ 30 ≥ 30 Välistalla paindumiskindlus: sisselõike pikenemine (mm) ≤ 4 ≤ 4 ≤ 4 ≤ 4 ≤ 4 ≤ 4 Iselõhenematu Iselõhenematu Iselõhenematu Iselõhenematu Iselõhenematu Iselõhenematu – 10 °C juures Nsc Välistalla kulumiskindlus: D ≥ 0,9 g/cm3 (mm3) ≤ 200 ≤ 200 ≤ 250 ≤ 350 ≤ 200 ≤ 400 ≤ 450 D < 0,9 g/cm3 (mg) ≤ 150 ≤ 150 ≤ 170 ≤ 200 ≤ 150 ≤ 250 ≤ 300 Sisetalla kinnitumise tugevus (N/mm) ≥ 4,0 ≥ 4,0 ≥ 3,0 ≥ 3,5 ≥ 3,5 ≥ 3,0 ≥ 2,5 ≥ 3,0 ≥ 2,5 Välistalla rebimistugevus:(keskmine tugevus, N/mm) D ≥ 0,9 g/cm3 8 8 8 6 8 6 5 6 5 D < 0,9 g/cm3 6 6 6 4 6 4 4 5 4 Jalatsi seesmise osa (vooder, pealse siseküljed) värvikindlus. Halli kihi teke viltpindadel pärast 50 märgumistsüklit. ≥ 2/3 ≥ 2/3 ≥ 2/3 ≥ 2/3 ≥ 2/3 ≥ 2/3 ≥ 2/3 ≥ 2/3









Tehniline liide

A1. Energiatarbimise arvutamine

Arvutused viitavad üksnes energiatarbimisele lõpptoote kokkupanekul (tootmisetapp).

Keskmist elektritarbimist (average electric consumption, AEC) saab arvutada kahel viisil.

Võttes aluseks asjaomases tehases valmistatud jalatsite kogutoodangu päevas: — MJdp = jalatsite tootmisel kasutatud energia keskmine kogus päevas [elekter + fossiilkütused], arvutatud aastapõhiselt; — N = jalatsipaaride keskmine toodang päevas (jalatsipaaride arv, arvutatud aastapõhiselt).

Võttes aluseks ökomärgisega toodete toodangu asjaomases tehases: — MJep = ökomärgisega jalatsite tootmisel kasutatud energia keskmine kogus päevas [elekter + fossiilkütused], arvutatud aastapõhiselt; — Nep = ökomärgisega jalatsipaaride keskmine toodang päevas (jalatsipaaride arv, arvutatud aastapõhiselt).